Ego Pontius de Rebello dictus de Antuillai, compox mentis mee, testamentum meum sic ordino et facio. Ego lego in primis pro remedio anime mee Deo et ecclesie beati Nazarii Eduensis pro anniversario meo in eadem ecclesia annuatim faciendo Hugonem filium meum cum mansso et tenemento dicti manssi, quis Hugo tenetur reddere dicte ecclesie quolibet anno unum sextarium avene ad mensuram fori Eduensis et triginta denarios censuales quolibet anno, videlicet pro dictis mansso et tenemento XVIII denarios et pro campo de Chaumes duodecim denarios. Dedi etiam et in perpetuum quitavi dicte ecclesie pro augmentatione dicti anniversarii Guillemum de versus ecclesiam cum mansso et tenemento suo, qui tenetur reddere annuatim dicte ecclesie unum sextarium avene ad mensuram supradictam et quindecim solidos Dyvion. annui redditus. Do etiam et lego dicte ecclesie sancti Nazarii pro remedio anime mee duos denarios censsuales quos habeo annuatim in Chauma de Essart Morun, quos Robertus Guitenat et Rodulfus frater ejus, homines ecclesie Eduensis, debent annuatim pro dicta Chauma et hec omnia voluit et concessit domina Petronilla uxor mea et ut hoc ratum et firmum habeatur presentibus litteris sigillum venerabilis viri Hugonis archipresbiteri Eduensis rogavi apponi. Actum anno Domini Mº CCº XLº octavo, mense Octobri.